techiaith/cofnodycynulliad_en-cy huggingface dataset:
English: So, thank you from me for the time being. I'm looking forward to Members' contributions this afternoon, and I'd like to commend this historic report today to the Senedd. Thank you very much.
Welsh: Felly, diolch gen i am y tro. Rwy'n edrych ymlaen at gyfraniadau Aelodau prynhawn yma, a hoffwn i gymeradwyo'r adroddiad hanesyddol yma heddiw i'r Senedd. Diolch yn fawr iawn.
English: Thank you. I can hardly tell you off for going over time for that most generous tribute, so thank you very much. I'll say nothing about the fact that you did go over time. Siân Gwenllian.
Welsh: Diolch. Prin y gallaf eich ceryddu am fynd dros yr amser wedi'r deyrnged hynod o hael honno, felly diolch yn fawr iawn. Ni ddywedaf ddim am y ffaith eich bod wedi mynd dros yr amser. Siân Gwenllian.
English: I've just finished. I was just going to say, Ann, I wish you all the very best in the future, and thank you very much for your contribution to the Senedd over so many years. It's been invaluable.
Welsh: Rwyf newydd orffen. Roeddwn am ddweud, Ann, fy mod yn dymuno'r gorau i chi yn y dyfodol, a diolch yn fawr i chi am eich cyfraniad i'r Senedd dros gynifer o flynyddoedd. Mae wedi bod yn amhrisiadwy.
English: May I also take this opportunity to wish the Deputy Minister, Dafydd Elis-Thomas, well on his retirement? I'd like to thank him sincerely for his important contribution as our democracy has taken root and prospered. Thank you.
Welsh: A gaf i gymryd y cyfle hefyd i ddymuno'n dda i'r Dirprwy Weinidog, Dafydd Elis-Thomas, ar ei ymddeoliad o? Diolch yn ddiffuant iddo fo am ei gyfraniad pwysig wrth i'n democratiaeth ni wreiddio a ffynnu. Diolch yn fawr.
English: Thank you. Can I now call the Deputy Minister for Culture, Sport and Tourism, Dafydd Elis-Thomas?
Welsh: Diolch. A gaf fi alw yn awr ar Dafydd Elis-Thomas, y Dirprwy Weinidog Diwylliant, Chwaraeon a Thwristiaeth?
English: Thank you. I have no Members who've indicated that they wish to make an intervention. Therefore, I call on Bethan Sayed to reply to the debate. Bethan.
Welsh: Diolch. Nid oes gennyf unrhyw Aelodau sydd wedi dweud eu bod yn dymuno gwneud ymyriad. Felly, galwaf ar Bethan Sayed i ymateb i'r ddadl. Bethan.
English: Thank you, Deputy Presiding Officer, and thank you to everyone, I think, who has responded to this discussion today.
Welsh: Diolch, Dirprwy Lywydd, a diolch i bawb, dwi'n credu, sydd wedi ymateb i'r drafodaeth yma heddiw.
English: Thank you to David Melding for your contribution on the committee. It's been a pleasure to work with you. It's been a pleasure to work with everybody actually, because it's given us a chance to discuss this important issue in a consensual way and in a way where we can try and get to a point where we didn't have to produce minority reports or we didn't have to try and make this a divisive issue, which it could easily have become. So, I appreciate how you've approached this work and, definitely, I would agree that an anomaly is that decisions over S4C - our national Welsh language broadcaster - are made in another place. Those should definitely be made here in Wales. And, yes, while COVID has shown that we have had more coverage in the press, as Siân Gwenllian has said, it's still patchy and there's still a long way to go. But thank you again for all your hard work and for recognising the fact that we need more local news. I would say to those MSs who don't feel that we need more local news here in Wales, well, it's to scrutinise us so that we can become more accountable to the people of Wales and so that we then can make sure that the decisions we are making are effective and ones that we take with all seriousness.
Welsh: Diolch i David Melding am eich cyfraniad ar y pwyllgor. Mae wedi bod yn bleser gweithio gyda chi. Mae wedi bod yn bleser gweithio gyda phawb mewn gwirionedd, oherwydd mae wedi rhoi cyfle inni drafod y mater pwysig hwn mewn ffordd gydsyniol ac mewn ffordd lle gallwn geisio cyrraedd pwynt lle nad oedd yn rhaid inni gynhyrchu adroddiadau lleiafrifol neu lle nad oedd yn rhaid inni geisio gwneud hwn yn fater cynhennus, a gallai fod wedi bod felly'n hawdd. Felly, rwy'n gwerthfawrogi'r modd y gwnaethoch ymdrin â'r gwaith hwn ac yn bendant, byddwn yn cytuno ynghylch anghysondeb gwneud penderfyniadau ynglŷn ag S4C - ein darlledwr Cymraeg cenedlaethol - mewn man arall. Dylid gwneud y rheini yma yng Nghymru yn bendant. Ac er bod COVID wedi dangos ein bod wedi cael mwy o sylw yn y wasg, fel y dywedodd Siân Gwenllian, mae'n dal yn dameidiog ac mae llawer i'w wneud eto. Ond diolch eto am eich holl waith caled ac am gydnabod bod angen mwy o newyddion lleol arnom. Byddwn yn dweud wrth yr Aelodau o'r Senedd nad ydynt yn teimlo bod angen mwy o newyddion lleol yma yng Nghymru, wel, mae ei angen er mwyn craffu arnom fel y gallwn ddod yn fwy atebol i bobl Cymru ac fel y gallwn wedyn sicrhau bod y penderfyniadau rydym yn eu gwneud yn effeithiol ac yn rhai rydym yn eu gwneud yn ddifrifol iawn.
English: Thank you very much, Siân Gwenllian, for your work on this committee as well. You were a member of the committee and a very hard-working member as well, and I am very pleased that you had an opportunity to work with me on this committee. Powers over devolving broadcasting - would the other parties support this in their manifestos? Well, of course, we'll have to see what happens in the next month, but certainly I've heard what Plaid Cymru is going to do. In terms of S4C, you say the same thing as David Melding - that we need to have the powers in our own country, and you mentioned an independent body that could act after the next Senedd, if Plaid Cymru was in power. Of course, that's to be seen, if the election is successful for Plaid Cymru, but thank you for your contribution.
Welsh: Siân Gwenllian, diolch yn fawr iawn i chi am eich gwaith chi ar y pwyllgor hefyd. Roeddech chi'n aelod o'r pwyllgor ac yn aelod diwyd hefyd, a dwi'n falch iawn eich bod chi wedi cael y cyfle i weithio gyda fi ar y pwyllgor yma. Pwerau dros ddatganoli darlledu - a fydd y pleidiau eraill yn dod i gefnogi hyn yn eu maniffestos? Wel, wrth gwrs, mae'n rhaid i ni weld beth fydd yn digwydd yn y mis nesaf, ond, yn sicr, rwy wedi clywed yn iawn beth y mae Plaid Cymru yn mynd i'w wneud. O ran S4C, dŷch chi'n dweud yr un peth â David Melding - mae'r pwerau angen bod yn ein gwlad ni ei hun, a hefyd yn sôn am gorff annibynnol a fyddai'n gallu gweithredu ar ôl y Senedd nesaf, petasai Plaid Cymru mewn pŵer. Wrth gwrs, bydd hwnna i'w weld nawr, os yw'r etholiad yn llwyddiannus i Blaid Cymru, ond diolch eto i chi am eich cyfraniad chi.
English: I thank the Minister Dafydd Elis-Thomas for his contribution. I thank you for outlining the fact that things have changed in terms of the Welsh Government and your thinking in this area, and, as I said at the outset, Lee Waters wrote to us as a committee yesterday, saying that they would support what we're asking for in principle in terms of creating that fund for journalism here in Wales to ensure that there is growth. Certainly we're not asking for anything that's going to be influenced by the Welsh Government; everything needs to be on an arm's-length basis, but I think it is important that the Welsh Government does this work, even though elements of broadcasting are not devolved. Certainly there is momentum, and there is momentum for change. There is an MOU between the BBC, Ofcom and ITV here in Wales. They are willing to come to the committee to contribute and discuss issues with us. And I'd like to finish by thanking them for joining us, and I hope that there will be another committee like this in the next Senedd. This committee has had Lord Hall and Tim Davie in to give evidence, and it has held them to account for what they're doing here in Wales. At the end of the day, our democracy is relatively new, but it is important that we are held to account and that the people of Wales have the press that they deserve and that they can read about their everyday lives in that press. We have to act, and that's why I'm so pleased to present this report to you today. Thank you very much.
Welsh: Diolch i'r Gweinidog Dafydd Elis-Thomas am ei gyfraniad. Diolch ichi am amlinellu'r ffaith bod pethau wedi newid ar ran Llywodraeth Cymru a'ch meddylfryd yn y maes yma, ac, fel dywedais i ar y cychwyn, mae Lee Waters wedi ysgrifennu atom ni fel pwyllgor ddoe yn dweud y byddan nhw'n cefnogi yr hyn yr ydym ni'n gofyn amdano mewn egwyddor, o ran creu y fund yna ar gyfer newyddiaduraeth yma yng Nghymru, i sicrhau bod twf. Yn sicr dydyn ni ddim yn gofyn am unrhyw beth sydd yn mynd i gael ei ddylanwadu gan Lywodraeth Cymru; mae angen i bopeth fod yn hyd braich, ond dwi'n credu ei bod hi'n bwysig bod Llywodraeth Cymru yn gwneud y gwaith yma, er nad yw elfennau o ddarlledu wedi cael eu datganoli. Yn sicr mae yna fomentwm nawr; mae newid. Mae yna femorandwm o gyd-ddealltwriaeth rhwng y BBC, Ofcom, ITV yma yng Nghymru. Maen nhw'n fodlon dod i'r pwyllgor i gyfrannu, i drafod gyda ni. Hoffwn i orffen drwy ddiolch iddyn nhw am ddod i mewn atom, a gobeithio'n wir y bydd pwyllgor o'r fath yn bodoli yn y Senedd nesaf. Mae'r pwyllgor hwn wedi cael Lord Hall a Tim Davie i mewn i roi tystiolaeth ac wedi eu dwyn nhw i gyfrif am yr hyn maen nhw'n ei wneud yma yng Nghymru. Ar ddiwedd y dydd, mae ein democratiaeth ni yn weddol newydd, ond mae'n bwysig iawn ein bod ni'n cael ein dwyn i gyfrif, bod pobl Cymru yn cael y wasg maen nhw'n ei haeddu a'u bod nhw'n gallu darllen am eu bywydau bob dydd yn y wasg hynny. Mae'n rhaid inni weithredu, a dyna pam dwi mor falch o gyflwyno'r adroddiad yma ichi heddiw. Diolch yn fawr iawn.
English: Thank you. The proposal is to note the committee's report. Does any Member object? Do I see an objection? [ Objection.] Yes, I do. Sorry, I have to keep looking around the gallery of faces. Okay, so we see an objection, therefore we'll defer voting until voting time.
Welsh: Diolch. Y cynnig yw nodi adroddiad y pwyllgor. A oes unrhyw Aelod yn gwrthwynebu? A wyf i'n gweld gwrthwynebiad? [ Gwrthwynebiad.] Ydw. Mae'n ddrwg gennyf, rhaid imi barhau i edrych o amgylch yr oriel o wynebau. Iawn, rydym yn gweld gwrthwynebiad, felly fe ohiriwn y bleidlais tan y cyfnod pleidleisio.
English: The next item on the agenda this afternoon is the Welsh Conservative debate on the future of Wales, and I call on Andrew R.T. Davies to move the motion.
Welsh: Yr eitem nesaf ar yr agenda y prynhawn yma yw dadl y Ceidwadwyr Cymreig ar ddyfodol Cymru, a galwaf ar Andrew R.T. Davies i wneud y cynnig.
English: Thank you, Deputy Presiding Officer, and before I start and formally move the motion, can I put on record my thanks to you as Deputy Presiding Officer, this being the last debate, for the service that you've given to the Assembly, in your capacity as the Member for Vale of Clwyd, but also in your role as Chair of various committees and now as Deputy Presiding Officer over the last couple of years? It has always been a pleasure to work with you, and hopefully make progress in areas where we might share mutual concerns. But I appreciate the political divide sometimes has been difficult to bridge, but it's always been done with good humour, and I wish you well for the future, Deputy Presiding Officer.
Welsh: Diolch, Ddirprwy Lywydd, a chyn imi ddechrau a gwneud y cynnig yn ffurfiol, a gaf fi gofnodi fy niolch i chi fel Dirprwy Lywydd, gan mai dyma'r ddadl olaf, am y gwasanaeth rydych wedi'i roi i'r Cynulliad, yn rhinwedd eich swydd fel yr Aelod dros Ddyffryn Clwyd, ond hefyd yn eich rôl fel Cadeirydd gwahanol bwyllgorau ac yn awr fel Dirprwy Lywydd dros yr ychydig flynyddoedd diwethaf? Mae bob amser wedi bod yn bleser gweithio gyda chi, a gwneud cynnydd gobeithio mewn meysydd lle gallem fod yn rhannu pryderon cyffelyb. Ond rwy'n derbyn bod y rhaniad gwleidyddol weithiau wedi bod yn anodd ei bontio, ond mae bob amser wedi'i wneud gyda hiwmor da, ac rwy'n dymuno'n dda i chi ar gyfer y dyfodol, Ddirprwy Lywydd.
English: Thank you. I have selected the three amendments to the motion, and I call on the Minister for Housing and Local Government to formally move amendment 1, tabled in the name of Rebecca Evans.
Welsh: Diolch. Rwyf wedi dethol y tri gwelliant i'r cynnig, a galwaf ar y Gweinidog Tai a Llywodraeth Leol i gynnig gwelliant 1, a gyflwynwyd yn enw Rebecca Evans, yn ffurfiol.
English: Thank you, Deputy Presiding Officer, and thank you for everything that you've done over the years and for your friendship.
Welsh: Diolch, Dirprwy Lywydd, a diolch i chi am bopeth dros y blynyddoedd ac am eich cyfeillgarwch chi.
English: A great Wales that still stands. A great Wales that is facing the future with a greater status, broader horizons, a perseverance that is deeper than the efforts of any other party to support it. What will define us lies before us, not behind us. And I will conclude, Deputy Llywydd, with the words of the immortal John Davies at the end of his book Hanes Cymru when he discusses the fact that many historians have asked when Wales came to be: 'This book was written in the faith and confidence that the nation in its fullness is yet to be'.
Welsh: A Chymru fawr yn sefyll o hyd. Cymru fawr sy'n wynebu dyfodol gyda statws cryfach, gorwelion ehangach, dyfalbarhad sy'n ddyfnach nag ymdrechion unrhyw blaid arall i'w chefnogi. Mae'r hyn fydd yn ein diffinio o'n blaenau, nid y tu ôl. A gwnaf i gloi, Dirprwy Lywydd, trwy ddyfynnu geiriau'r anfarwol John Davies ar ddiwedd ei lyfr Hanes Cymru pan mae'n trafod y ffaith bod nifer o haneswyr wedi gofyn pa bryd y bu Cymru: 'Ysgrifennwyd y llyfr hwn yn y ffydd a'r hyder na fu hi eto yn ei llawnder'.
English: Indeed I will. We've provided childcare for 9,600 children through the coronavirus childcare assistance scheme. Deputy Presiding Officer, I could go on. One of the things people should judge this or any Government on, and any party on, is track record, and one thing we can guarantee is we not only delivered our pledges, but we went further, and the future of Wales will be in good hands if we re-elect a Welsh Labour Government. Diolch yn fawr iawn.
Welsh: Yn wir, fe wnaf. Rydym wedi darparu gofal plant i 9,600 o blant drwy'r cynllun cymorth gofal plant drwy gyfnod y coronafeirws. Ddirprwy Lywydd, gallwn barhau. Un o'r pethau y dylai pobl farnu'r Llywodraeth hon neu unrhyw Lywodraeth arno, ac unrhyw blaid arno, yw ei chyflawniad, ac un peth y gallwn ei warantu yw ein bod nid yn unig wedi cyflawni ein haddewidion, ond aethom ymhellach, a bydd dyfodol Cymru mewn dwylo da os ailetholwn Lywodraeth Lafur Cymru. Diolch yn fawr iawn.
English: Thank you. Can I now call on the Minister for Housing and Local Government, Julie James?
Welsh: Diolch. A gaf fi alw yn awr ar y Gweinidog Tai a Llywodraeth Leol, Julie James?
English: Thank you. No Members have indicated they wish to make an intervention; therefore, I'll call on Darren Millar to reply to the debate.
Welsh: Diolch. Nid oes yr un Aelod wedi nodi eu bod yn dymuno gwneud ymyriad; felly, galwaf ar Darren Millar i ymateb i'r ddadl.
English: You do need to wind up now, please.
Welsh: Mae angen i chi ddirwyn i ben yn awr, os gwelwch yn dda.
English: I certainly will. I think the voters at the next election face a very stark choice: they've got constitutional chaos with Plaid; they've got an opportunity to vote for the Lib Dems, who have shacked up with the Labour Party over the past five years; or they can vote for the Labour Party and have another five years of failure. But I want to encourage them to vote for a party with a plan - a plan for more doctors, more nurses, more teachers, for upgrading our road infrastructure in north Wales, in west Wales and in south Wales, for fair funding for our councils across the country and for a party that takes the environment seriously, that will deliver a single-use plastics ban in Wales and will also deliver a clean air Act for our country. We are a party with solutions to Wales's problems. We want to see more jobs, better hospitals and first-class schools. So, I encourage everybody in this Chamber today - this virtual Chamber - to vote for our motion and to send that message out to the people of Wales that the choice is before them and they should vote Welsh Conservative.
Welsh: Fe wnaf yn sicr. Rwy'n credu bod y pleidleiswyr yn yr etholiad nesaf yn wynebu dewis llwm iawn: mae ganddynt anhrefn cyfansoddiadol gyda Phlaid Cymru; mae ganddynt gyfle i bleidleisio dros y Democratiaid Rhyddfrydol, sydd wedi gwneud eu nyth gyda'r Blaid Lafur dros y pum mlynedd diwethaf; neu gallant bleidleisio dros y Blaid Lafur a chael pum mlynedd arall o fethiant. Ond rwyf am eu hannog i bleidleisio dros blaid sydd â chynllun - cynllun ar gyfer mwy o feddygon, mwy o nyrsys, mwy o athrawon, ar gyfer uwchraddio ein seilwaith ffyrdd yng ngogledd Cymru, gorllewin Cymru a de Cymru, ar gyfer cyllid teg i'n cynghorau ledled y wlad ac ar gyfer plaid sydd o ddifrif ynglŷn â'r amgylchedd, plaid a fydd yn gwahardd plastigau untro yng Nghymru ac a fydd hefyd yn darparu Deddf aer glân i'n gwlad. Rydym yn blaid sydd ag atebion i broblemau Cymru. Rydym am weld mwy o swyddi, ysbytai gwell ac ysgolion o'r radd flaenaf. Felly, rwy'n annog pawb yn y Siambr hon heddiw - y Siambr rithwir hon - i bleidleisio dros ein cynnig ac i anfon y neges honno at bobl Cymru fod y dewis yno iddynt ac y dylent bleidleisio dros y Ceidwadwyr Cymreig.
English: The proposal is to agree the motion without amendment. Does any Member object? [ Objection.] Yes, I see objections, therefore, we defer voting under this item until voting time.
Welsh: Y cwestiwn yw a ddylid derbyn y cynnig heb ei ddiwygio. A oes unrhyw Aelod yn gwrthwynebu? [ Gwrthwynebiad.] Ydw, rwy'n gweld gwrthwynebiadau, felly, fe ohiriwn y pleidleisio o dan yr eitem hon tan y cyfnod pleidleisio.
English: We move on to item 22, which is the short debate, and I now move to today's short debate to ask Mark Isherwood to speak on the topic he has chosen - Mark Isherwood.
Welsh: Symudwn ymlaen at eitem 22, sef y ddadl fer, a symudaf yn awr at ddadl fer heddiw i ofyn i Mark Isherwood siarad am y pwnc y mae wedi'i ddewis - Mark Isherwood.
English: Diolch. Can I again begin by saying how much I enjoyed working with you, especially in north Wales, and, personally, how I'll miss you? I'll move on to my speech. I've agreed to take contributions from Rhun ap Iorwerth and Dawn Bowden at the end of this speech. An estimated 3,600 children in Wales are living with a life-limiting condition. Although approximately 800 of these children have ongoing palliative care needs that require contact with hospital services, only about half of these currently access respite at children's hospices. The incidence and prevalence study recently commissioned by the all-Wales end of life board core group will give us more up-to-date figures about the number of children with palliative care needs, and it is expected that this figure will rise significantly in their report.
Welsh: Diolch. A gaf fi ddechrau eto drwy ddweud cymaint rwyf wedi mwynhau gweithio gyda chi, yn enwedig yng ngogledd Cymru, ac yn bersonol, cymaint y byddaf yn gweld eich colli? Symudaf ymlaen at fy araith. Rwyf wedi cytuno i gyfraniadau gan Rhun ap Iorwerth a Dawn Bowden ar ddiwedd yr araith hon. Amcangyfrifir bod 3,600 o blant yng Nghymru yn byw gyda chyflwr sy'n cyfyngu ar fywyd. Er bod gan oddeutu 800 o'r plant hyn anghenion gofal lliniarol parhaus sy'n galw am gysylltiad â gwasanaethau ysbytai, dim ond tua hanner y rhain sy'n cael seibiant mewn hosbisau plant ar hyn o bryd. Bydd yr astudiaeth o ddigwyddedd a nifer yr achosion a gomisiynwyd yn ddiweddar gan grŵp craidd bwrdd gofal diwedd oes Cymru gyfan yn rhoi ffigurau mwy diweddar inni am nifer y plant ag anghenion gofal lliniarol, a disgwylir y bydd y ffigur hwn yn cynyddu'n sylweddol yn eu hadroddiad.
English: I thank Mark Isherwood for the opportunity to say a few words in the last debate in the fifth Senedd, and it's a very important debate. And all I want to say is that we can't overemphasise the importance of the care that's provided in our children's hospices in Wales. And having a robust commitment from the Government to ensure support for this sector is vital. I'm looking forward, hopefully, to increasing that support in the sixth Senedd. I want to echo the calls made by Tŷ Gobaith and Tŷ Hafan to establish a lifeline fund, a fund that does exactly what it says, that is a lifeline for the hospices themselves, that supports and maintains their work, and allows the extension of their work, but, vitally, that does that in order to offer a lifeline to the families who are so reliant on their services. There is a lack of respite care for children and this is an opportunity to give a more robust foundation to services in the years to come.
Welsh: Diolch, Mark Isherwood, am y cyfle i ddweud ychydig eiriau yn y ddadl olaf un yn y pumed Senedd, ac mae hi'n ddadl bwysig iawn. Yr oll dwi eisiau ei ddweud ydy na allwn ni orbwysleisio pwysigrwydd y gofal sy'n cael ei gynnig yn ein hosbisau plant ni yng Nghymru. Ac mae cael ymrwymiad cwbl gadarn gan y Llywodraeth i sicrhau cefnogaeth i'r sector yma yn allweddol. Dwi'n edrych ymlaen, gobeithio, i gael cyfle i gynyddu'r gefnogaeth honno yn y chweched Senedd. Dwi eisiau ategu galwad Tŷ Gobaith a Tŷ Hafan i sefydlu lifeline fund, cronfa fyddai'n gwneud yn union beth mae hi'n ei ddweud, sef bod yn achubiaeth i'r hosbisau eu hunain, yn cefnogi a chynnal eu gwaith nhw, yn caniatáu ymestyn eu gwaith, ond, yn allweddol, yn gwneud hynny er mwyn cynnig lifeline i'r teuluoedd sydd mor ddibynnol ar y gwasanaethau. Mae yna ddiffyg dybryd o ofal seibiant i blant a dyma gyfle i roi sylfaen gadarnach i wasanaethau mewn blynyddoedd i ddod.
English: I thank the Minister. That now brings us to voting time. We'll take a short break to prepare for the vote.
Welsh: Diolch i'r Gweinidog. Mae hwnna'n golygu ein bod ni nawr yn cyrraedd y cyfnod pleidleisio. Fe wnawn ni gymryd toriad byr tan bod y bleidlais yn gallu cychwyn. Toriad byr, felly.
English: That brings us to voting time, and the first vote is on the motion to amend Standing Orders, the consolidation Bills, and I call for a vote on the motion, tabled in my own name. Open the vote. Close the vote. In favour 51, no abstentions and four against. Therefore, the motion is agreed.
Welsh: Dyma ni'n cyrraedd y cyfnod pleidleisio, felly, ac mae'r bleidlais gyntaf ar y cynnig i ddiwygio Rheolau Sefydlog, y Biliau cydgrynhoi. Dwi'n galw am bleidlais ar y cynnig, a gyflwynwyd yn fy enw i. Agor y bleidlais. Cau'r bleidlais. O blaid 51, neb yn ymatal, pedwar yn erbyn. Felly, mae'r cynnig yna wedi'i dderbyn.
English: Our next vote is on item 9, which is the motion to amend Standing Orders on early business following a Senedd election, and I call for a vote on the motion. Open the vote. Close the vote. In favour 50, one abstention, four against. Therefore, the motion is agreed.
Welsh: Eitem 9 yw'r eitem i'w phleidleisio arni nesaf, sef y cynnig i ddiwygio Rheolau Sefydlog ar fusnes cynnar yn dilyn etholiad y Senedd, a dwi'n galw am bleidlais ar y cynnig. Agor y bleidlais. Cau'r bleidlais. O blaid 50, un yn ymatal, pedwar yn erbyn. Felly, mae'r cynnig yna wedi'i dderbyn.
English: The next vote is on item 10, the motion to amend Standing Orders on sub judice. I call for a vote on the motion. Open the vote. Close the vote. In favour 51, no abstentions and four against. Therefore, the motion is agreed.
Welsh: Cynnig ar eitem 10 yw'r cynnig nesaf, sef y cynnig i ddiwygio Rheolau Sefydlog ar sub judice. Dwi'n galw am bleidlais, felly, ar y cynnig. Agor y bleidlais. Cau'r bleidlais. O blaid 51, neb yn ymatal, pedwar yn erbyn. Felly, mae'r cynnig yna wedi'i dderbyn.
English: The next vote is on the motion to amend Standing Orders on membership of committees. I call for a vote on the motion. Open the vote. Close the vote. In favour 49, no abstentions, six against. Therefore, the motion is agreed.
Welsh: A'r cynnig nesaf i bleidleisio arno yw'r cynnig i ddiwygio Rheolau Sefydlog ar aelodaeth pwyllgorau. Dwi'n galw am y bleidlais ar y cynnig yma. Agor y bleidlais. Cau'r bleidlais. O blaid 49, neb yn ymatal, chwech yn erbyn. Felly, mae'r cynnig yna wedi'i gymeradwyo.